
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/32/2024 8824010196 20. 06. 2024 Mgr. Anna Monoková ECLI:SK:OSVT:2024:8824010196.2
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanému ml. A. B., nar. X.X.XXXX vo C. D. E., trvale bytom F. XXX, okr. C. D. E. pre prečin ohrozenia pod vplyvom návykovej látky podľa § 289 ods. 1 Trestného zákona, na hlavnom pojednávaní konanom dňa 20. júna 2024 takto rozhodol: Obžalovaný ml. A. B., nar. X.X.XXXX vo C. D. E., trvale bytom F. XXX, okr. C. D. E. uznáva sa
za
v i n n é h o, ž e
dňa 19.02.2024 v čase o 23:15 hod. viedol osobné motorové vozidlo značky Seat Alhambra, ev. č. G. XXXXX, po miestnej komunikácii v obci Vyšný Žipov, kde bol pri miestnom futbalovom ihrisku zastavený a kontrolovaný hliadkou Obvodného oddelenia PZ Hanušovce nad Topľou, nakoľko bolo operačným strediskom vozidlo dané do pozornosti, pretože vozidlo mala viesť osoba bez vodičského oprávnenia, menovaný bol vyzvaný, aby predložil doklady potrebné k vedeniu a prevádzke motorového vozidla, kde na výzvu predložil iba občiansky preukaz a uviedol, že vodičský preukaz ešte nemá, následne bola osoba lustrovaná prostredníctvom OD KR PZ Prešov pre okres Vranov nad Topľou, následne po riadnom poučení sa podrobil dychovej skúške prístrojom AlcoQuant 6020 plus č. A409539, pričom mu bola dňa 19.02.2024 v čase o 23:15 hod. nameraná hodnota 0,73 mg/ liter etanolu vo vydychovanom vzduchu a pri opakovanej dychovej skúške dňa 19.02.2024 v čase o 23:31 hod. mu bola nameraná hodnota 0,64 mg/ liter etanolu vo vydychovanom vzduchu, druhou opakovanou dychovou skúškou mu bola dňa 19.02.2024 v čase o 23:48 hod. nameraná hodnota 0,60 mg/ liter etanolu vo vydychovanom vzduchu teda vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, tým
spáchal
prečin ohrozenia pod vplyvom návykovej látky podľa § 289 ods. 1 Trestného zákona za to mu ukladá
podľa § 289 ods. 1 Trestného zákona, § 112 ods. 1 Trestného zákona, § 61 ods. 1, ods. 2 Trestného zákona, § 38 ods. 3 Trestného zákona, § 36 písm. j), písm. l) Trestného zákona trest zákazu činnosti vedenia motorových vozidiel všetkých druhov vo výmere 8 ( osem ) mesiacov. odôvodnenie: Prokurátor Okresnej prokuratúry Vranov nad Topľou podal na obžalovaného ml. A. B. (ďalej len „obžalovaný“) obžalobu pre skutok uvedený vo výroku tohto rozhodnutia, ktorý po právnej stránke kvalifikovala ako prečin ohrozenia pod vplyvom návykovej látky podľa § 289 ods. 1 Trestného zákona. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Tento rozsudok neobsahuje odôvodnenie nakoľko sa obžalovaný aj za osoby oprávnené podať odvolanie v jeho prospech, obhajca obžalovaného, zákonný zástupca obžalovaného a prokurátor na hlavnom pojednávaní vykonanom dňa 20.06.2024 po vyhlásení rozsudku výslovne vzdali práva na podanie odvolania a zástupca orgánu sociálnoprávnej ochrany detí a sociálnej kurately urobil takýto prejav písomne v lehote troch pracovných dní od vyhlásenia rozsudku. Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde vo Vranove nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824010196.2 (dáta aktuálne k 15. 11. 2026). Záväzné je znenie zverejnené súdom.




